സത്യവാങ്മൂലത്തിലുള്ളത് കുട്ടിയെ താല്കാലിക സംരക്ഷണത്തിനായി മാതാപിതാക്കളെ ഏല്പ്പിച്ചു എന്നും പിന്നീട് ശിശുക്ഷേമ സമിതിയെ ഏല്പ്പിച്ചതായി അറിയാന് കഴിഞ്ഞുവെന്നും തട്ടിക്കൊണ്ട് പോയില്ലെന്ന തരത്തില് അനുപമ കോടതിയില് നിലപാട് എടുത്തെന്ന വാര്ത്ത പച്ചക്കള്ളം തിരുവനന്തപുരം: കുട്ടിയെ തന്റെ മാതാപിതാക്കള് തട്ടിക്കൊണ്ടു പോയില്ലെന്ന തരത്തിലാണ് തിരുവനന്തപുരം കുടുംബ കോടതിയില് അനുപമ ഹര്ജി നല്കിയതെന്ന വാദം തെറ്റ്. കുടുംബ കോടതിയില് അനുപമ നല്കിയ ഹര്ജിയിലുമുള്ളത് തട്ടിക്കൊണ്ടു പോകല് കഥ തന്നെ. പ്രതിപക്ഷം ഈ വിഷയംഅടിയന്തര പ്രമേയമായി അവതരിപ്പിക്കുമെന്ന് വ്യക്തമായതിന് പിന്നാലെയാണ് ഈ കഥ പ്രചരിക്കുന്നത്. അതും കെകെ രമ എംഎല്എയുടെ ഇടപെടലിന് തൊട്ടു പിന്നാലെ. എന്നാല് കോടതിയില് നല്കിയ സത്യവാങ്മൂലത്തില് ഇത്തരത്തിലൊരു വ്യാഖ്യാനത്തിന് സാധ്യതയില്ലെന്നതാണ് വസ്തുത. കുട്ടിയെ താല്കാലിക സംരക്ഷണത്തിനായി മാതാപിതാക്കളെ ഏല്പ്പിച്ചുവെന്നും പിന്നീട് ശിശുക്ഷേമ സമിതിയെ ഏല്പ്പിച്ചതായി വിശ്വസനീയമായ കേന്ദ്രങ്ങളില് അറിയാന് കഴിഞ്ഞുവെന്നുമാണ് സത്യവാങ്മൂലത്തില് അനുപമയുടെ അഭിഭാഷക അറിയിച്ചിരിക്കുന്നത്. ഈ വാക്കുകളെയാണ് തെറ്റായി വ്യാഖ്യാനിക്കുന്നത്. ഈ വസ്തുതകളാണ് തുടക്കം മുതലേ അനുപമയും ഭര്ത്താവ് അജിത്തും പറയുന്നത്. ചേച്ചിയുടെ വിവാഹം കഴിഞ്ഞ് കുട്ടിയെ തരാമെന്ന് പറഞ്ഞ് അച്ഛന് എടുത്തു കൊണ്ടു പോയി. എതിര്ത്തെങ്കിലും നടന്നില്ല. ചേച്ചിയുടെ കല്യാണത്തിലും കുട്ടി സുരക്ഷിതയാണെന്ന് കരുതി പങ്കെടുത്തു. കല്യാണം കഴിഞ്ഞ് കുട്ടിയെ ചോദിച്ചപ്പോള് നല്കിയില്ല. ഇതോടെ ചതി മനസ്സിലായിഇതായിരുന്നു അനുപമയുടെ ആദ്യ വെളിപ്പെടുത്തല്. ഇതു തന്നെയാണ് ഇപ്പോഴത്തെ സത്യവാങ്മൂലത്തിലുമുള്ളത്. കുട്ടിയെ താല്കാലിക സംരക്ഷണത്തിനായി മാതാപിതാക്കളെ ഏല്പ്പിച്ചുവെന്നാണ് അതില് വിശദീകരിക്കുന്നത്. അതായത് ശിശുക്ഷേമ സമിതിക്ക് കൈമാറാനല്ല കുട്ടിയെ കൊടുത്തതെന്ന് വ്യക്തം. രണ്ടാമത്തെ വരി ശിശുക്ഷേമ സമിതിയെ ഏല്പ്പിച്ചതായി വിശ്വസനീയമായ കേന്ദ്രങ്ങളില് അറിയാന് കഴിഞ്ഞുവെന്നാണ് വിശദീകരിക്കുന്നത്. ആദ്യ വരിക്കും രണ്ടാം വരിക്കും ഇടയിലെ സംഭവങ്ങളൊന്നും ഇത് ദത്തുമായി ബന്ധപ്പെട്ട കേസായതിനാല് വിശദീകരിച്ചിട്ടില്ല. കോടതിക്ക് മുമ്ബില് അത് അവതരിപ്പിക്കേണ്ട ആവശ്യവുമില്ല. ഇതിനെയാണ് തട്ടിക്കൊണ്ടു പോകുന്നതായി പറയുന്നില്ലെന്ന വ്യാജ പ്രചരണങ്ങളിലേക്ക് കാര്യങ്ങളെത്തിക്കുന്നത്. യഥാര്ത്ഥത്തില് ഈ പ്രചരണത്തിന് പിന്നില് നിയമസഭയില് നാളെ കെകെ രമ എംഎല്എ ആഞ്ഞടിക്കുമ്ബോള് പ്രതിരോധം തീര്ക്കാനുള്ള തന്ത്രമൊരുക്കല് മാത്രമാണ്. ഇതിനൊപ്പം ജയചന്ദ്രന് എന്ന അനുപമയുടെ അച്ഛനും മറ്റ് കുടുംബത്തിനും ജാമ്യം കിട്ടാനുള്ള കുതന്ത്രവും. തിരുവനന്തപുരത്തെ പാര്ട്ടിയെ പ്രതിക്കൂട്ടില് നിര്ത്തുന്നതാണ് ഈ വിവാദം. പാര്ട്ടി നേതൃത്വത്തെ രക്ഷിച്ചെടുക്കേണ്ട ബാധ്യതയിലാണ് അജിത്തിനെതിരെ സൈബര് സഖാക്കള് വ്യാജ ആക്രമണം നടത്തുന്നത്. ശിശുക്ഷേമ സമിതിയുടെ കള്ളത്തരം മറയ്ക്കാനുള്ള മറ്റൊരു തന്ത്രം. നാളെ ഈ വിഷയം പ്രതിപക്ഷം അടിയന്തര പ്രമേയമായി അവതരിപ്പിക്കുമെന്നാണ് സൂചന. കെകെ രമയാകും പ്രമേയ നോട്ടീസ് നല്കുക എന്നതാണ് ലഭിക്കുന്ന സൂചന. ചേച്ചിയുടെ വിവാഹത്തിന് താല്കാലികമായി കുട്ടിയെ മാറ്റണമെന്ന് പറഞ്ഞു. അതിന് ശേഷം എല്ലാം പരിഹരിക്കാമെന്ന് മതാപിതാക്കള് ഉറപ്പു നല്കി. കല്യാണം കഴിഞ്ഞപ്പോഴാണ് താന് വഞ്ചിക്കപ്പെട്ടതായി അറിയുന്നത്. അതോടെയാണ് പൊലീസ് സ്റ്റേഷനില് പരാതി കൊടുത്തത്. സംരക്ഷിക്കാമെന്ന് പറഞ്ഞ് കൊണ്ടു പോയ കുട്ടിയെ തിരിച്ചു ചോദിക്കുമ്ബോള് കൈമലര്ത്തുന്നതിന് പറയുന്ന മറ്റൊരു പേരാണ് തട്ടിക്കൊണ്ടു പോകല്. ഇതു തന്നെയാണ് പൊലീസ് സ്റ്റേഷനിലെ പരാതിയിലുമുള്ളത്. എന്നാല് ദത്തുമായി ബന്ധപ്പെട്ട കുടുംബ കോടതി കേസില് ഇത് വ്യക്തമായി വിശദീകരിക്കേണ്ട സാഹചര്യമില്ല. അതാണ് സത്യവാങ്മൂലത്തില് ഈ ഭാഗങ്ങള് വിട്ടു കളഞ്ഞത്. ഇതിനെയാണ് തെറ്റായി വ്യാഖ്യാനിക്കുന്നത്. കുഞ്ഞിനെ ദത്ത് നല്കിയതുമായി ബന്ധപ്പെട്ട വിവാദത്തില് സിപിഎം തിരുവനന്തപുരം ജില്ലാ സെക്രട്ടറി ആനാവൂര് നാഗാപ്പനെ പാര്ട്ടി നേതൃത്വം വിളിപ്പിച്ച് വിശദീകരണം തേടി. ആനാവൂര് നാഗപ്പനെ എ.കെ.ജി സെന്ററിലേക്ക് കോടിയേരി ബാലകൃഷ്ണന് വിളിച്ചുവരുത്തിയാണ് വിവരങ്ങള് തേടിയത്. ഇന്ന് ഉച്ചയോടെയാണ് അദ്ദേഹത്തെ വിളിപ്പിച്ചത്. ഇരുവരും അരമണിക്കൂറോളം സംസാരിച്ചു. എസ്.എഫ്.ഐ മുന് നേതാവായിരുന്ന അനുപമയുടെ കുഞ്ഞിനെ ദത്ത് നല്കിയ സംഭവത്തില് ആനാവൂര് നാഗപ്പന്റെ ഇടപെടല് പാര്ട്ടിക്ക് ക്ഷീണമുണ്ടാക്കിയതായാണ് നേതൃത്വത്തിന്റെ വിലയിരുത്തല്. സംസ്ഥാന സെക്രട്ടറിയേറ്റ് പ്രശ്നം ചര്ച്ച ചെയ്യുമെന്നാണ് അറിയുന്നത്. അനുപമക്ക് കുഞ്ഞിനെ തിരികെ ലഭിക്കണമെന്നാണ് പാര്ട്ടി നിലപാടെന്ന് ആനാവൂര് നാഗപ്പന് നേരത്തെ പറഞ്ഞിരുന്നു. എന്നാല് ഈ നിലപാടിനെ തള്ളി അനുപമയും ഭര്ത്താവ് അജിത്തും രംഗത്തു വന്നിരുന്നു. Stories you may Like